Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az állatok védelmérõl és kíméletérõl szóló 1998. évi XXVIII. törvény 44. § (2) bekezdése szerint az állatok kíméletére és védelmére vonatkozó jogszabályok megsértése esetén az ügyész is jogosult keresetet indítani a tevékenységtõl való
Paragraph Index: 1413

c) végezetül a védelemre szoruló „sértetti kört” is ki kellene egészíteni, hiszen már a jelenlegi bírói gyakorlat is ideveszi – a jóhírnév és a névhasználat körében – a jogi személyek és meghatározott személyösszességek védelmét. Ezt az alanyi kört tehát törvényi szinten nevesíteni kell, mert a „személyösszesség” jogilag kezelhetetlen, ideértve a Btk. kommentárjában megadott – általunk kínált – kritériumokat is. Fel kell hívnunk a figyelmet arra, hogy az emberi méltóság fogalmának értelmezésében a polgári bíróságok nem követik az AB-t. Az emberi méltóság alatt nem az általános személyiségi jog másként való megfogalmazását értik, tartalmát nem a személyiség szabad kibontakozásához való jogban stb. látják, hanem az egyik nevesített személyiségi jogként értelmezik. Az emberi méltóság a minden embert egyedi értékétõl függetlenül, emberi mivolta miatt megilletõ rang. Az emberi méltóság sérelme minden olyan magatartás, amely gátolja a másik embert az emberhez méltó életben, minden olyan lealacsonyító sértés, amely kétségbe vonja a másik ember ember mivoltát, ebbéli egyenlõségét. A polgári jogban ezért a „közösség méltósága” megfogalmazást célszerû lenne „közösség jóhírneve és becsülete” kifejezéssel helyettesíteni. Amennyiben a közméltóság polgári jogi jogfogalma elfogadást nyer és megsértése esetén a Ptk. szerinti személyiségi jogi védelem lehetõségei megnyílnak, rendelkezni kell a közkereseti jog alanyáról. Ha a törvényhozás a fogalom általunk javasolt kisebbségi jogi tartalma mellett voksol, ésszerûnek látszik evvel a jogosítvánnyal egyrészt az érintett kisebbségek országos érdek-képviseleti szerveit, másrészt – ezek híján, illetve ha a konkrét ügyben nem indítanak pert – a nemzeti és etnikai kisebbségi jogok országgyûlési biztosát felruházni.25 A kisebbségi helyzet természetesen nemcsak etnikai jellegû lehet, ezért a közkereseti jog alanyi körének igazodnia kell a megtámadott társadalmi csoporthoz: elkerülhetetlen tehát az állampolgári jogok országgyûlési biztosa ilyen jellegû jogkörének a megteremtése is.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes